6. ΒΑΣΙΛΙΚΟΝ ΔΙΑΤΑΓΜΑ της 2/6 Φεβρ. 1895 Περί τροποποιήσεως του ΙΒ΄ άρθρου του Κανονισμού των Μοναστηρίων και καταργήσεως των Β.Δ. της 25 Νοεμ. 1882 και 15 Ιουλ. 1893. Α΄.(Τροποποιείται το άρθρ. ΙΒ΄ του Β.Δ. 28 Ιουλ./ 15 Σεπτ. 1858). Β΄.Καταργείται το από 25 Νοεμ. 1882 ημέτερον Διάταγμα και η δια τούτου συσταθείσα προς εξέλεγξιν των μοναστηριακών λογαριασμών επιτροπή μετά του γραφείου αυτής, πάσαι δε αι ενώπιον της επιτροπής ταύτης εκκρεμείς υποθέσεις θέλουσιν επιστραφή εντός ενός μηνός το πολύ προς τους αρμοδίους νομάρχας δια την ενέργειαν των δεόντων συμφώνως προς τα δια του παρόντος Διατάγματος οριζόμενα. Γ΄.Προς τον σκοπόν τούτον θέλουσι διατηρηθή εκ του προσωπικού του γραφείου τούτου επί ένα το πολύ μήνα από της δημοσιεύσεως του Διατάγματος τούτου είς λογιστής και ο κλητήρ. Δ΄.Καταργείται επίσης και το ημέτερον Διάταγμα της 15 Ιουλ. 1893, καθώς και πάσα άλλη διάταξις αντικειμένη εις τα ανωτέρω. 